Nens i nenes expliquen el que senten i els agrada, fugint de les etiquetes de gènere i mostrant la diversitat de cadascun, amb la seva identitat i preferències: hi ha nens que tenen vulva i nenes que tenen penis, nens que els agrada ballar i nenes que porten els cabells curts.
Es tracta d'un llibre per a treballar l'educació sexual dels infants perquè puguin aprendre a ser com ells sentin i vulguin sense prejudicis i en igualtat.
L'autor relata la seva vida eclesiàstica, primer com a seminarista i després com a sacerdot i teòleg al Vaticà.
Des de la seva condició de persona homosexual, el seu testimoni crític busca donar una visió renovadora del catolicisme respectuosa amb l'orientació sexual de totes les persones.
L'informe aporta les dades de les actuacions iniciades en el període que va des de l'entrada en vigor de la Llei 11/2014, de 10 d'octubre, fins al 31 de desembre de 2016.
També es recullen algunes actuacions d'ofici i resolucions especialment rellevants emeses durant aquest període.
Recull de bones pràctiques d'inclusió i normalització de la diversitat LGTBI a Espanya l'any 2016.
Analitza la situació a empreses i llocs de treball així com diversos aspectes legislatius, sobre la sensibilització de la societat i sobre el tractament que se'n fa als mitjans públics i la publicitat.
Profunditza sobre la LGTBIfòbia -cognitiva, conductual, emocional, internalitzada, institucionalitzada i lliberal- i sobre els col·lectius lèsbics, transsexuals i intersexuals.
Eina per ajudar a dissenyar i implementar programes i accions transversals que donin resposta a la Llei 11/2014 de 10 d'octubre, per a garantir els drets de lesbianes, gais, bisexuals, transgèneres i intersexuals, i per a eradicar qualsevol acte discriminatori.
Pel·lícula ambientada a Nova York a la dècada dels anys 50 sobre la relació de dues dones infelices, que en conèixer-se, troben una esperança per tirar endavant les seves vides.
Carol és de l'alta societat i viu en un matrimoni fracassat, mentre que Teresa és una jove dependenta que somia ser fotògrafa.
Juntes lluitaran per un futur millor i en aquesta fita, Carol s'arriscarà a perdre la custòdia de la seva filla.
Aproximació històrica de la persecució sodomita basada en els centenars de casos arxivats, succeïts entre els anys 1550 i 1700 en els tribunals de la Inquisició de la Corona d'Aragó, on tenien les competències per castigar aquesta pràctica.
Es tracta d'una aproximació a l'homosexualitat a través de les lleis i els càstigs que imposava el Sant Ofici per reprendre l'acte de sodomia, considerat contra natura.
Aquesta guia descriu com l'evidència científica demostra la transmissió sexual de la hepatitis C (VHC) en la pràctica del Chemsex.
Vol ser d'ajuda per a conscienciar els professionals sanitaris sobre els riscos d'aquesta pràctica per tal que puguin comunicar-ho als pacients de forma adequada i oferir-los estratègies per reduir-la.
La infrarepresentació de les persones LGBTI als mitjans és també una forma de discriminació.
Els mitjans de comunicació audiovisuals, públics i privats, tenen la capacitat de fomentar un augment de la visibilitat d'aquests col·lectius als mèdia, una presència normalitzada i no estereotipada, per mitjà dels continguts que produeixen i difonen.
Aquest document vol esdevenir una eina de treball i de guia, principalment per als professionals dels mitjans de comunicació, com també per a les productores audiovisuals i de l'àmbit de la publicitat.
La Direcció General d'Igualtat elabora aquest informe sobre l'impacte social de la llei complint amb la disposició addicional segona.
Es descriu el mandat de la Llei, objectius, procés d'implementació i es recullen una sèrie de conclusions.
El Servei de Biblioteques publica aquesta bibliografia bàsica de cultura gai, lèsbica i transsexual, que actualitza l'edició anterior de l'any 2007.
Conté materials diversos destinats a un públic general no especialitzat: llibres de coneixements i de ficció per a adults, llibres infantils, les últimes novetats cinematogràfiques editades en DVD i una sèrie de recursos digitals de referència.
Publicació que recull la llei per garantir els drets de lesbianes, gais, bisexuals, transgèneres i intersexuals (LGBTI) amb l'objectiu d'evitar-los situacions de discriminació i violència, i d'assegurar la diversitat sexual lliure a Catalunya.
Informe que descriu l'abast de la protecció contra la discriminació per orientació sexual a la Unió Europea i el seu impacte dins de la normativa legal de cadascun dels seus estats membres.
Llibre que planteja un anàlisi i una reflexió sobre els múltiples sentits de "traNs".
En aquest document es dona sentit i fa referència als límits i moviments produïts a la vida, societat i cossos.
Obra que pretén donar a conèixer a través de l'anàlisi dels fets i dels seus testimonis, la discriminació que pateix el col·lectiu LGTBIQ i les complexitats polítiques, econòmiques i socials que hi ha darrera la homofòbia en aquesta regió.
Llibre que inclou informació pràctica i consells d'actuació per entendre i ajudar un jove durant la descoberta de la seva homosexualitat, període en el qual es generen problemes personals i/o familiars si no s'afronten adequadament.
Pel·lícula on una jove s'enamora d'una altra noia i comença a créixer com a persona i a trobar-se ella mateixa.
Estudi fet a quaranta cinc països que dibuixa una geopolítica de la globalització gay analitzant els canvis en els diversos models de vida, la redefinició del matrimoni, l'emancipació paral·lela de les dones i els homosexuals o l'impacte que ha suposat Internet i les xarxes socials.
Guia que inclou els serveis i recursos adreçats al col·lectiu transsexual de la ciutat de Barcelona, d'acord amb el Pla Municipal per al Col·lectiu Lesbià, Gai, Transsexual i Bisexual 2010-2015 (Pla LGBT) i al Consell Municipal de Lesbianes, Gais, Trans i Bisexuals i Intersexuals de Barcelona (CMLGBTI).
Assaig que reflexiona sobre l'evolució i la integració en la societat de les persones hermafrodites, transsexuals, etc.
Llibre il·lustrat que explica el gènere com una construcció social que regula les diferències i desigualtats entre dones i homes i que suposa la exclusió de les persones transsexuals, intersexuals, gais, lesbianes i bisexuals.
Recull de 165 articles, redactats per 76 especialistes de diverses disciplines presentats en ordre alfabètic i distribuïts en cinc grans categories, que analitzen l'homofòbia des d'una vessant social, cultural, educativa, filosòfica, etc.
Obra que exposa la situació de les persones TLGBI dins el sistema públic de salut a la regió andina, es tracta d'una problemàtica que revela una sèrie de complexes dinàmiques, des de l'exercici del dret a la salut fins l'accés als serveis de qualitat.
Estudi sobre la discriminació per orientació sexual i/o identitat de gènere existent en diferents àmbits de prestació de serveis: espais d'oci o comercials, laborals, educatius o en relació amb les administracions públiques.
Llibre blanc elaborat en el marc del projecte Contra l'Homofòbia, per a posar de manifest el tipus d'accions que els ens locals poden emprendre per a combatre la discriminació per raó d'orientació sexual i d'identitat o expressió de gènere.